cyanic-selkie/wikianc huggingface dataset:
Olesa de Montserrat
Talous ja liikenne
Olesa de Montserrat on kytketty Barcelonan metropolialueen liikennejärjestelmään, jossa raideliikennettä hoitaa Ferrocarriles de la Generalidad de Cataluña. Olesan rautatieasema on nimeltään Estación de Olesa de Montserrat.
Kladruby nad Labem
Kladruby nad Labem on kylä Pardubicen läänissä Tšekissä. Vuonna 2020 kylässä oli noin 638 asukasta. Kylä tunnetaan sen alueella sijaitsevasta, nykyisin Tšekin valtion omistamasta hevostilasta, jolla on kasvatettu vuosisatojen ajan kladrubynhevosia. Vuonna 2019 tila nimettiin Unescon maailmanperintöluetteloon.
Kylän historia
Kladbury nad Labem asutettiin keskiajalla. Ensimmäinen maininta kylästä on vuodelta 1295, jolloin sen omisti Kutná Horan sisterssiläinen luostari. Vuodesta 1491 Pernštejnin suku hallitsi kylän aluetta ja piti alueella hevostilan lisäksi metsästyspuistoa peurojen metsästykseen. Vuonna 1560 kylän osti Unkarin ja Böömin kuninkaan Ferdinand I Habsburgin hallinto.
Kladruby nad Labemin hevostila
Vuonna 1653 keisari Maksimilian II perusti kylän alueelle hevostilan, jonka keisari Rudolf II nimitti 6 maaliskuuta 1579 keisarikunnan hovin viralliseksi siitostilaksi. 1579–1582 tilan päärakennus ja tallit rakennettiin uudestaan.
1600-luvun alusta lähtien tilalla on kasvatettu kladrubynhevosia, joka on vanhimpia tietoisen jalostustoiminnan seurauksena syntyneitä hevosrotuja. Itse tila on vanhimpia tunnettuja hevostiloja maailmassa. Hevosia kasvatettiin pelkästään Habsburgien keisarillisen hovin käyttöön valjakkohevosiksi ja niitä käytettiin useimmiten virallisissa seremonioissa. Tilan huippukausi oli 1700- ja 1800-luvuilla. Tilaa laajennettiin ja sen alueen rakennuksia korjattiin tai rakennettiin uudelleen useaan kertaan. Itävalta-Unkarin hovin kaaduttua 1918 tila siirtyi Tšekkoslovakian valtion omistukseen ja hevosten määrä väheni dramaattisesti. 1970-luvulla alueelle perustettiin hevosiin erikoistunut maatalousoppilaitos. Vuonna 2019 tila nimettiin Unescon maailmanperintöluetteloon esimerkkinä kulttuurimaisemasta, joka on syntynyt luonnon ja ihmisen yhteisvaikutuksessa vuosisatojen kuluessa.
Kylä nykyään
Kladruby nad Labemissa koostuu neljästä pienemmästä kylästä: Kladruby nad Labem, Bílé Vchynice, Kolesa ja Komárov. Alueen asukkaat käyvät töissä pääosin Chlumec nad Cidlinoun ja Přeloučin kaupungeissa sekä Hlavečníkin kunnassa.
Jm
Jm tarkoittaa seuraavia:
Pellagra
Pellagra on niasiinivitamiinin puutostauti, joka johtuu niasiinin liian vähäisestä saannista tai huonosta imeytymisestä ruuasta. Koska niasiinia muodostuu ihmisillä ja monilla muilla eläimillä myös tryptofaanista, joka on välttämätön aminohappo, on pellagra osin myös aminohappopuutos. Ihmisillä pellagran oireita ovat muun muassa ihottumat, ripuli ja sekavuus. Hoitamaton pellagra voi johtaa kuolemaan.
Pellagraa ilmenee ihmisillä ja muillakin eläimillä. Herkkyys pellagralle ja sen tyypilliset oireet vaihtelevat eläinlajeittain. Täysikasvuisilla naudoilla ja muilla märehtijöillä pellagraa ei juuri ilmene, sillä niiden pötsimikrobit tuottavat usein runsaasti yksinkertaisemmista avoketjuisista aineista pyridiinin omaavia niasiinijohdannaisia – mitkään eläimet eivät itse pysty pyridiinisynteesiin.
Länsimaissa pellagra on ihmisillä harvinainen ja sitä ilmenee useimmin lähinnä syöpäsairailla ja alkoholisteilla. Maailmanlaajuisesti pellagraa ilmenee ihmisillä pääosin kehitysmaissa, joissa esimerkiksi niasiiniköyhä maissi muodostaa pääasiallisen osan ruokavaliota. Useita pellagratapauksia ilmenee lähinnä kriisien aikana kuten nälänhätien seurauksena ja pakolaisleireillä.
Nimet
1735 pellagrasta tiettävästi ensimmäisenä kirjoittaneen Gaspar Casál Juliánin mukaan pellagraa on kutsuttu 1700-luvulla espanjassa nimellä mal de la rosa eli ruusutauti. Koirilla ilmenevää pellagraa on joskus kutsuttu mustakielitaudiksi (eng. black tongue) niillä kielessä ilmenevien kuolioiden vuoksi.
Oireet
Ihmisillä pellagran varhaisimpia oireita ovat ruuansulatuspoikkeamat kuten ylävatsavaivat, ripuli tai ummetus. Heikkoutta, ärtymystä ja keskittymisvaikeuksia voi ilmetä. pienoiskuva|Piirros pellagraihottumasta. Myöhemmin ilmenee pääosin symmetrisesti eteneviä ihovaurioita auringonvalolle altistuvilla alueilla kuten kasvoissa, kaulassa, kämmenselissä ja käsivarsissa. Joskus vauriot muistuttavat aluksi auringonpolttamaa muuntuen sitten halkeileviksi, paksuiksi, kuiviksi ja hilseileviksi. Vaurioitunut iho voi kuoriutua pois paloina. Alueet myös tummuvat (hyperpigmentaatio). Valolta suojaava paita voi tehdä selkeärajaisen ihottuman kaulan ja rinnan läheisyyteen – tätä sanotaan "Casalin kaulukseksi" (eng. Casal collar/necklace). Ihottumaa tulee helposti myös paineelle tai kitkalle altistuviin kohtiin kuten käsiin ja jalkoihin. Ihottumat polttelevat ja kutisevat. Selkeitä iho-oireita ei aina ilmene ilman riittävää auringonvaloaltistusta tai muuta ihon rasitusta. vasen|pienoiskuva|Pellagraihottumaa otsassa ja kaulassa ("Casalin kaulus"). Voi myös ilmetä pahoinvointia, runsasta syljen eritystä, polttelua ylävatsassa ja ripulia. Kieli voi tulehtua, turvota ja alkaa punertaa. Suupielet voivat halkeilla. Suu voi olla kipeä ja tulehtunut – tulehdus etenee muualle ruuansulatuselimistöön ja muita oireita pahentavia bakteeritartuntoja voi tulla herkästi. Mahalaukun parietaalisoluvaurioiden takia mahahapon eritys vähenee tai loppuu (aklorhydria). Ripulia ilmenee suolisoluvaurioiden takia. Anemiaa ilmenee usein – se voi olla makrosyyttistä, normosyyttistä tai hypokromista. Suukivut vähentävät ruokahalua ja voivat johtaa marasmiin.
Varhaisia ääreishermoston oireita ovat lihasheikkous, lihasten nykiminen, polttelevat tuntemukset raajoissa ja kävelytavan muutokset. Varhaisia keskushermoston oireita ovat muun muassa ahdistus ja masennus – myöhemmin ilmenee huimausta, unohtelua, apatiaa, vainoharhaisuutta, sekavuutta, hallusinaatioita, väkivaltaisuutta, päänsärkyä ja lihasvapinaa.
Varhainen pellagra voi olla vaikea todeta, koska ihottumat, ripuli ja hermo-oireet voivat ilmetä ennakoimattomassa järjestyksessä, eivätkä ne aluksi ilmene yhtaikaa. Vauvoilla ja lapsilla oireet voivat olla epäselvempiä kuin aikuisilla.
Hoitamattomana pellagra johtaa kuolemaan usein 4–5 vuodessa oireiden alkamisesta. Kuolema on seurausta pääosin moninaisista ravinnepuutoksista, huonosta immuunipuolustuksesta ja vakavasta ripulista.
Syyt
Pellagraa aiheuttavia tai sille altistavia tekijöitä ovat muun muassa
Toteaminen
pienoiskuva|N-metyylinikotiiniamidi|160px Pellagra todetaan näkyvien oireiden perusteella. Ihmisillä merkittävä niasiinin hajoamisen aineenvaihduntatuote on N-metyylinikotiiniamidi – jos sen pitoisuus 24 tunnin aikana otetussa virtsanäytteessä on alle 0.5 milligrammaa per gramma virtsan kreatiinia, tämä viittaa pellagraan.
Hoito
Ravintopuutoksesta johtuvaa pellagraa hoidetaan antamalla suun kautta nikotiiniamidia noin 300 mg/vrk jaettuna pienempiin annoksiin 3–4 viikon ajan – tarvittaessa pidempäänkin. Nikotiinihappo toimii myös, mutta se aiheuttaa verisuonten laajenemisesta johtuvaa epämiellyttävää punastumista, kutinaa ja muita ihotuntemuksia. Suutulehdus ja ripuli lakkaavat usein parissa päivässä hoidon aloittamisesta. Hermosto- ja iho-oireet kohenevat merkittävästi jo noin viikossa. Vakavan pellagran jälkeen jotkin hermo-oireet voivat jäädä pysyviksi.
Suomen moniääniset
Suomen moniääniset ry on vuonna 1996 perustettu ääniä kuulevien yhdistys. Äänien kuulemisella tarkoitetaan ääntä (puhetta, melua tai musiikkia), jolla ei ole fyysistä, ulkopuolista aiheuttajaa.
Suomen moniääniset on SOSTEn jäsenjärjestö.
Aiheesta muualla
Järjestön sivusto
Sven Axel Stening
Sven Axel Stening (18. kesäkuuta 1824 Kokkola – 30. kesäkuuta 1855 Kokkola) oli suomalainen runoilija ja kirjailija. Hän kirjoitti ruotsinkielisiä runoja, näytelmiä ja kertomuksia, jotka ilmestyivät enimmäkseen sanomalehdissä ja runokalentereissa.
Henkilöhistoria
Sven Axel Stening syntyi Kokkolassa 1824. Hänen vanhempansa olivat tullivirkailija Gustav Carl Anton Stening ja Karolina Stening (o.s. Taxell). Steningillä tiedetään olleen ainakin yksi nuorempi veli, myöhemmin Oulussa arkkitehtina toiminut Emil Valentin Stening (1829–1861)
Vuonna 1835 Stening aloitti opintonsa yksityisessä Helsingfors lyceumissa, jonka perustamisessa neljä vuotta aikaisemmin Lauantaiseuran jäsenet olivat olleet aktiivisia. Stening valmistui ylioppilaaksi 1841 ja kirjautui heti yliopistoon Etelä-Pohjalaiseen Osakuntaan. Hänen kiinnostuksestaan kulttuuria kohtaan heijastaa se, että Stening liittyi Suomalaisen Kirjallisuuden Seuraan 1845 ja kuului siihen kuolemaansa asti.
Yliopistossa opiskellessaan Stening ryhtyi julkaisemaan myös runoja ja kertomuksiaan sanomalehdissä ja runokalentereissa, ajan tapaan anonyyminä nimimerkillä –ng. Hänen ensimmäinen julkaistu tekstinsä oli ilmeisesti jatkokertomus Trohet i döden, joka julkaistiin Helsingfors Tidningarissa joulukuussa 1844. Steningin kirjoituksia ilmestyi myös  Helsingfors Morgonbladissa, ja hänen runojaan sisältyi vuosien 1846 ja 1847 Necken-albumiin ja 1851 ilmestyneeseen Aina-runokalenteriin. Steningin näytelmä Torguemada ilmestyi 1846.
Keväällä 1847 Steining suoritti kandidaatin tutkinnon ja heti kesällä maisterin tutkinnon. Tiedossa ei ole, mitä hän teki valmistuttuaan, mutta vuonna 1852 Stening sai kaupunginkasöörin viran syntymäkaupungistaan Kokkolasta. Kaksi vuotta myöhemmin hän liittyi Vaasan tarkk’ampujapataljoonaan. Stening sairasti kuitenkin keuhkotautia, joka vei 31-vuotiaan alivänrikin vihdoin hautaan Kokkolassa kesällä 1855.
Sikasson alue
Sikasson alue on hallintoalue Malin eteläosassa. Sen pinta-ala on 71 790 neliökilometriä. Asukkaita on 2 643 200 henkeä (vuonna 2009).
Maantiede ja ilmasto
Sikasson alue rajoittuu pohjoisessa Koulikoron ja Ségoun alueisiin, idässä Burkina Fasoon, etelässä Norsunluurannikkoon ja lännessä Guineaan. Sen pohjois- ja koillisosa on Koutialan ylänköa, joka kohoaa etelässä ja lounaassa Banin–Nigerin ylängöksi. Korkein kohta on 800 metriä korkea Kokoumvuori.
Tärkeimmät vesistöt ovat Banin alkujoet Bagoé ja Baoulé, Nigerin sivujoki Sankarani ja jälkimmäiseen yhtyvä Wassoulou Ballé. Luonnonjärviä ovat Katiorniba ja Kambo. Sankaranijoella on Sélinguén tekojärvi. Hyötykaivannaisiin kuuluvat nikkeli, litium, alumiini ja kulta.
Alueen pohjoisosa kuuluu Sudanin ja eteläosa Guinean ilmastovyöhykkeisiin. Vuotuinen sademäärä on pohjoisessa 700 ja etelässä 1400 millimetriä. Kasvillisuus vaihtelee sudanilais-guinealaisesta metsävyöhykkeestä savanniin ja galleriametsiin. Eläinkunta käsittää muun muassa antiloppeja, leijonia, leopardeja, pahkasikoja, sakaaleja, paviaaneja sekä monia lintu- ja kalalajeja. Alueella on 26 suojelumetsää ja kaksi eläintensuojelualuetta.
Hallinnollinen jako ja asutus
Sikasson alue käsittää seitsemän piiriä: Bougouni, Kadiolo, Kolondiéba, Koutiala, Sikasso, Yanfolila ja Yorosso. Niihin kuuluu 144 maalaiskuntaa ja kolme kaupunkikuntaa: Bougouni, Koutiala ja Sikasso. Kaupunkiväestön osuus on 16,1 %. Kyliä on yhteensä 1831.
Alueella asuu 18,2 % Malin väestöstä. Asukastiheys on Bamakon jälkeen maan suurin, 37,1 henkeä neliökilometrillä. Asukkaat ovat etupäässä senufoja, samoja, miniankoja, bambaroita, boboja, dogoneja, fulbeja ja mandinkoja. Puhutuimmat kielet ovat bambara (63,1 %), minianka (15,7 %), senufo (11,0 %), fulani (2,4 %), bobo (2,2 %) ja samogo (2,0 %). Vallitsevat uskonnot ovat islam, animismi ja kristinusko.
Historia
Alueen historiaan kuuluu Kangabasta Nigerjoen varrelta muuttaneiden mandekansojen perustama Kenedugun valtakunta. Sikassosta tuli sen keskuspaikka kuningas Tiéba Traorén aikana vuonna 1886.
Liikenne ja elinkeinot
Sikasson alueen kautta kulkevat Bamakosta, Ségousta ja Moptista Burkina Fasoon ja Norsunluurannikolle johtavat maantiet. Asfaltoitujen teiden yhteispituus on 886 kilometriä. Sikassossa on lentoasema ja Bougounissa ja Koutialassa lentokentät. Malitelin ja Orangen matkapuhelinverkot kattavat kaikki piirit.
Alueen pääelinkeinot ovat maanviljely, karjanhoito, kalastus ja metsien hyödyntäminen. Tärkeimmät viljelykasvit ovat hirssi, durra, maissi, riisi, puuvilla, maapähkinä, lehmänpapu ja fonio. Sikasson alue tuottaa 70 % Malin puuvillasta. Lisäksi kasvatetaan vihanneksia ja hedelmiä. Kotieläimiä ovat naudat, lampaat, vuohet, aasit, siat, siipikarja ja vähäisessä määrin hevoset. Karjanhoidon tuottavuus on heikko. Vuotuinen kalansaalis on noin 14 000 tonnia. Metsiä käytetään puunhankintaan, keräilyyn ja metsästykseen. Alueen tärkein teollisuusyritys on puuvillaa jalostava Compagnie Malienne pour le Développement des Textiles. Lisäksi on pienimuotoista elintarviketeollisuutta. Etelän kultaesiintymiä hyödynnetään sekä teollisesti että perinteisin menetelmin. Sélinguéssa on vuonna 1981 rakennettu vesivoimalaitos.
Koulutus ja terveydenhuolto
Vuonna 2008–2009 alueella toimi 39 esikoulua, 2085 peruskoulua, 27 lyseota, kaksi opettajainkoulutusinstituuttia, 25 teknistä ja ammattikoulua, 217 koulutus- ja kehittämiskeskusta, 176 lukutaitokoulua, kolme koulutusakatemiaa ja 11 opetuksen tukikeskusta. Vuonna 2009 koulua kävi 71,1 % alakouluikäisistä (tytöistä 65,0 %), mikä on lähellä Malin keskiarvoa.
Terveyspalvelut käsittivät vuonna 2009 198 terveyskeskusta, 9 poliklinikkaa, kaksi sairaalaa, terveysasemia, apteekkeja ja yksityisvastaanottoja. Palvelujen taso on vaatimaton.
Matkailu
Alueella on useita historiallisia, kansatieteellisiä ja luonnonnähtävyyksiä. Sikassossa järjestetään vuosittainen balafoninmusiikin festivaali Triangle du Balafon. Matkailu ja sen palvelut ovat kuitenkin vielä vähäisiä. Alueella toimii 34 majoituslaitosta, joissa on yhteensä 820 vuodepaikkaa (vuonna 2010).
Turkoosilakkikolibri
Turkoosilakkikolibri (Eupherusa cyanophrys) on Meksikon kotoperäinen kiitäjälintu. Sen esiintymisalue käsittää Oaxacan eteläosan vuoristoseudun. John Stuart Rowley ja Robert Thomas Orr kuvailivat lajin holotyypin Oaxacan Juchatengon läheltä vuonna 1964.
Nissan Note
Nissan Note on pieni Nissanin valmistama tila-automalli, jota on valmistettu vuodesta 2004 lähtien Japanin markkinoille, ja vuonna 2006 auto rantautui myös Eurooppaan, ensimmäisenä Isoon-Britanniaan. Ensimmäistä sukupolvea (E11) valmistettiin 2004-2013. Seuraava sukupolvi (E12) esiteltiin 2012. Autossa E11 on jonkin verran samoja osia sisarmallinsa Renault Modusin kanssa. E11 valmistettiin Englannissa, Sunderlandissa. Auto esiteltiin ensin konseptina nimellä Nissan Tone. vasen|pienoiskuva|Toisen sukupolven (E12) Nissan Note. Auto on suunniteltu mahdollisimman tilavaksi ja se on pieni, lähinnä perheille suunnattu automalli. Sisätilat ovat hyvin muunneltavat.
Vuoden 2006 Euro NCAP -kolaritestistä Note sai tulokseksi neljä tähteä viidestä. Vuonna 2013 testattu toisen sukupolven malli ansaitsi sekin neljä tähteä.
Varustelu E11
Suomessa varustelutasot ovat Visia, Acenta ja Tekna.
Varustelutasot ovat Isossa-Britanniassa S, SE ja SVE. Perusmallissa on sähköikkunat, kevytmetallivanteet ja sumuvalot. SE-mallissa tulee lisäksi 16" kevytmetallivanteet ja ilmastointi. SVE-mallissa on myös automaattinen ilmastointi, tummennetut takalasit, 17" kevytmetallivanteet ja ESP.
Viheriäislampi
Viheriäislampi, josta käytetään myös muotoa Viheriäislammi , on Keski-Suomessa Jyväskylässä Nakkerin kylän lähellä sijaitseva lampi.
Maantietoa
Lammen pinta-ala on 1,0 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 80,2 metriä mpy.
Välimerenritari
Välimerenritari eli etelänritari (Papilio alexanor) on Välimeren alueella ja Lähi-idässä tavattava kookas ritariperhoslaji.
Koko ja ulkonäkö
Monien sukulaistensa tapaan etelänritarikin on kookas kelta-musta perhonen, jonka takasiipien takareunassa on pitkä kannus. Musta väri muodostaa siiville kolme taaksepäin kapenevaa, leveää poikkiraitaa. Muista suvun Euroopassa tavattavista lajeista poiketen etelänritarin siipisuonten kohdalla ei ole nähtävissä tummia juovia. Sekä etu- että takasiipien ulkoreunan tuntumassa on leveä tumma poikkiraita, jonka alueella etenkin takasiivessä näkyy sinistä väriä. Takasiiven takareunassa on punainen silmätäplä. Ruumis on kelta-musta, pitkittäisraidallinen. Tuntosarven kärki on valkoinen.
Hieman samannäköinen laji on purjeperhonen (Iphiclides podalirius).
Levinneisyys ja lentoaika
Välimerenritaria tavataan Kaakkois-Euroopassa Balkanin niemimaalla ja Kreikan saaristossa sekä Lähi-idässä aina Iraniin ja Afganistaniin saakka. Sillä on myös muusta levinneisyydestä irrallinen esiintymä Luoteis-Italian ja Kaakkois-Ranskan alueella. Perhoset lentävät yhtenä pitkäkestoisena sukupolvena kesä-heinäkuussa, mutta kuumimmilla paikoilla jopa huhtikuusta alkaen.
Elinympäristö ja elintavat
Välimerenritari viihtyy harvalukuisena kuumilla ja kuivilla avoimilla rinteillä tai harvakseltaan puustoisilla paikoilla. Lentotapa on liitelevä, ja laskeutuessaan juomaan mettä eläin lepattelee siipiään. Laji vierailee mielellään ohdakkeiden kukilla.
Ravintokasvi
Toukka elää monilla sarjakukkaiskasveilla.
Slussenin metroasema
Slussenin metroasema on Tukholman metron vihreän ja punaisen linjan asema. Slussen on myös Saltsjöbananin pääteasema. Metroasema sijaitsee Slussenin risteysalueella, lähellä Mälarenin eteläisempää lasku-uomaa, Söderströmiä, joka on Tukholman Vanhankaupungin ja Södermalmin rajana. Slussen on Tukholman metron toiseksi vilkkain asema: vuonna 2015 sen kautta kulki 86 000 matkustajaa päivittäin.
Larry Tesler
Lawrence Gordon Tesler (24. huhtikuuta 1945 Bronx, New York, New York, Yhdysvallat – 16. helmikuuta 2020 Portola Valley, Kalifornia, Yhdysvallat) oli yhdysvaltalainen tietoteknologian kehittäjä, joka työskenteli ihmisen ja tietokoneen vuorovaikutuksen parissa. Teslerin työnantajia olivat Xerox PARC, Apple, Amazon ja Yahoo!
PARC-tutkimuskeskuksessa Teslerin työhön kuului Smalltalk, ensimmäinen dynaaminen oliokeskeinen ohjelmointikieli, ja Gypsy, ensimmäinen tekstinkäsittelyohjelma, jolla oli graafinen käyttöliittymä Xerox Alto - tietokoneelle. Tesler kehitti yhdessä kollegansa Tim Mottin kanssa idean kopioi ja liitä -toiminnosta ja ajatuksen käyttäjävirheistä riippumattomasta (modeless) ohjelmistosta. Ollessaan Applen palveluksessa Tesler kehitti Apple Lisa -tietokonemallia ja Apple Newton -sovellusta sekä osallistui Pascal-kielestä johdetun objektiorientoituneen Object Pascalin kehittämiseen ja sen käyttämiseen sovellusohjelmoinnin työvälinesarjoissa, mukaan lukien MacApp.
Tieliikenne
Tieliikenne on henkilöiden ja tavaroiden kuljettamista teitse. Se on eräs vanhimpia liikenteen muotoja ja lyhyillä etäisyyksillä myös kustannustehokkain. Pidemmillä matkoilla puolestaan rautatie- ja vesiliikenne nousevat kannattavammiksi. Tieliikenteessä käytettäviä kulkuvälineitä kutsutaan ajoneuvoiksi.
Tieliikenteen historiaa
Ensimmäiset tiet olivat kapeita polkuja, joilla kuljettiin kävellen tai ratsain. Pyörän keksiminen mahdollisti eläinvetoisten kärryjen ja vaunujen kehittämisen, mikä puolestaan vaati teiltä lisää leveyttä ja kantavuutta. Rooman valtakunnan noin 80 000 kilometrin mittainen tieverkko oli aikanaan hyvin kehittynyt ja mahdollisti nopean liikkumisen valtakunnassa. Vuosisatoihin tieliikenteessä ei tapahtunut merkittäviä muutoksia, kunnes 1800-luvulla alettiin tehdä kokeiluja höyrykäyttöisillä ajoneuvoilla. Höyrykoneesta oli kuitenkin enemmän hyötyä rautatieliikenteessä, joka olikin tieliikennettä kilpailukykyisempi ennen polttomoottorin ja auton keksimistä vuosisadan lopulla. Nykyisenkaltainen tienrakennus alkoi 1800-luvulla, ja asfalttipäällysteiset tiet alkoivat yleistyä 1900-luvulla.
Auton yleistyminen mullisti tieliikenteen luonteen täysin 1900-luvun alusta alkaen. Liikennemäärät kasvoivat merkittävästi ja tieverkkoja ryhdyttiin uudistamaan voimakkaasti. Ensimmäiset moottoritiet rakennettiin jo 1910-luvulla Yhdysvalloissa ja pian tämän jälkeen Saksassa. Autojen määrän lisääntyessä osa liikenteestä alkoi siirtyä raiteilta takaisin maanteille. Samalla hevosten käyttö liikenteessä väheni. Toisen maailmansodan jälkeen monissa länsimaisissa yhteiskunnissa tapahtui vaurauden kasvun myötä niin sanottu autoistuminen, josta seurasi kaupunkirakenteen hajoaminen. 2000-luvulle tultaessa liikennemäärät ovat lisääntyneet erityisesti kehittyvissä maissa.
Liikennesäännöt
Liikennesäännöt määrittävät tiellä liikkumisen velvoitteet ja rajoitukset. Ne pohjautuvat yleensä kunkin valtion tieliikennelakiin.
Nopeusrajoitus
Nopeusrajoitus säätää suurimman sallitun nopeuden, jota tiellä on sallittua liikkua. Yleensä nopeusrajoitus on ilmoitettu kilometreinä tai esimerkiksi maileina tunnissa. Nopeusrajoitukset vaihtelevat tien laadun ja tyypin mukaan; korkeimmat nopeusrajoitukset ovat tavallisesti moottoriteillä. Joillakin teillä voi olla myös vähimmäisnopeus tai ei nopeusrajoitusta lainkaan, kuten osalla Saksan moottoritieverkkoa.
Oikean- ja vasemmanpuoleinen liikenne
Maailmassa on 140 maata, joissa on oikeanpuoleinen liikenne ja 54, joissa on vasemmanpuoleinen liikenne. Vasemmanpuoleinen liikenne on Euroopassa voimassa ainoastaan Yhdistyneessä kuningaskunnassa, Irlannissa, Maltalla ja Kyproksella. Aikaisemmin on vasemmanpuoleinen liikenne ollut useissa muissakin maissa, kuten Ruotsissa, Islannissa sekä Itävalta-Unkarissa. Muissa maanosissa vasemmanpuoleinen liikenne on voimassa lähinnä useimmissa Brittiläiseen kansainyhteisöön kuuluvissa maissa, kuten Intiassa, Australiassa, Uudessa-Seelannissa ja monissa Itä-Afrikan maissa, sitä vastoin ei enää Kanadassa. Aasian maista myös Japanissa ja Thaimaassa on vasemmanpuoleinen liikenne. Kuitenkin esimerkiksi Kiinan kansantasavallan laajalla itsehallintoalueella Hongkongissa on edelleen vasemmanpuoleinen liikenne, kun taas muualla Kiinassa on oikeanpuoleinen liikenne.
Maksullisuus
Tienpitäjä voi halutessaan periä tiellä kulkevasta liikenteestä tienkäyttömaksua, jolla on tarkoitus kattaa tien ylläpidosta aiheutuvia kustannuksia. Ruuhkaisilla kaupunkialueilla voidaan myös periä vuorokaudenaikaan perustuvia vyöhykepohjaisia ruuhkamaksuja, joiden tarkoitus on lähinnä rajoittaa liikennettä ruuhkaisimpina aikoina.
Liikennemäärät
Väkilukuun suhteutettuna ajetut ajoneuvokilometrit kasvoivat pitkään varsin tasaisesti keskimäärin 2 % vuosivauhtia 2000-luvun puoliväliin asti. Sen jälkeen keskimääräinen vuosittainen kilometrimäärä henkeä kohden on tasaantunut noin kymmeneen tuhanteen kilometriin vuodessa ja 2010-luvulle tultaessa jopa laskenut, kuitenkin alle prosentin vuodessa. Kehä I:n osa Pakilantieltä Hämeenlinnanväylälle on Suomen vilkasliikenteisin tie, sen liikennemäärä on keskimäärin 90 000 ajoneuvoa vuorokaudessa (2015).
Yleistä liikennesäännöistä
Jotta liikenne tiellä sujuisi turvallisesti ja sujuvasti, on tiellä liikuttaessa on noudatettava liikennesääntöjä. Suomessa liikennesäännöistä määrätään lähinnä tieliikennelaissa ja -asetuksessa sekä näiden nojalla annetuissa määräyksissä. Tiellä liikennesäännöistä tiedotetaan liikennevaloin, liikennemerkein, ajoratamerkinnöin ja erityistapauksissa myös liikenteenohjaajan merkein.
Suomessa on käytössä oikeanpuoleinen liikenne. Risteyksissä on väistettävä oikealta tulevaa tienkäyttäjää ja raitiovaunua, ellei liikennevaloin tai -merkein ole muuta määrätty. Suojatiellä olevalle tai sille aikovalle jalankulkijalle on annettava esteetön kulku. Kaikkien matkustajien täytyy käyttää henkilöautoissa turvavöitä. Jokaisessa moottoriajoneuvoissa on käytettävä ajovaloja pimeällä tai huomiovaloja valoisan aikaan. Rattijuopumuksen raja on 0,5 promillea alkoholia veressä tai 0,22 milligrammaa litrassa uloshengitysilmaa.
Talvirenkaita on käytettävä on joulukuun alusta helmikuun loppuun henkilö- ja pakettiautoissa ja kokonaismassaltaan enintään 3,5 tonnin erikoisautoissa sekä kokonaismassaltaan yli 0,75 tonnin ja enintään 3,5 tonnin perävaunuissa. Nastarenkaita saa käyttää 1.11. alkaen ja ne on vaihdettava pois 31.3. tai viimeistään toista pääsiäispäivää seuraavana maanantaina, riippuen kumpi päivämäärä on myöhempi. Muulloinkin nastarenkaita saa käyttää sään tai kelin niin vaatiessa. Nastattomia talvirenkaita saa käyttää ympäri vuoden.
Nopeusrajoitukset Suomessa
Talviajan alennetut nopeusrajoitukset ovat käytössä yleensä loka–maaliskuussa. Tällöin moottoriteiden nopeusrajoitus on enintään 100 kilometriä tunnissa. Lisäksi noin 10 000 tiekilometrillä nopeusrajoitus lasketaan 100:sta 80 kilometriin tunnissa. Tieosuudet, joilla talviajan nopeusrajoitukset ovat voimassa, sekä nopeusrajoitusten voimassaoloajat vaihtelevat jonkin verran vuosittain.
Ségoun piiri
thumb|200px|Ségoun piiri Malin kartalla. Ségoun piiri on paikallishallintoalue Malin Ségoun alueella. Sen pinta-ala on 10 844 neliökilometriä. Asukkaita on 691 400 henkeä.
Ségoun piiri rajoittuu pohjoisessa Ségoun alueen Nionon, koillisessa Macinan, idässä Sanin ja etelässä Blan ja Barouélin piireihin sekä lännessä Koulikoron alueeseen. Seutu kuuluu Sudanin ja Sahelin siirtymäalueeseen. Sen läpi virtaavat Niger ja sen sivujoki Bani.
Piiriin kuuluu Ségoun kaupunki sekä 29 maalaiskuntaa: Baguindadougou, Bellen, Boussin, Cinzana, Diédougou, Diganidougou, Dioro, Diouna, Dougabougou, Farako, Farakou Massa, Fatiné, Kamiandougou, Katiéna, Konodimini, Markala, Massala, N’Gara, N’Koumandougou, Pelengana, Sakoïba, Sama Foulala, Saminé, Sansanding, Sébougou, Sibila, Soignébougou, Souba ja Togou. Asukkaat ovat etupäässä bambaroita, fulbeja, miniankoja, bozoja, somonoja, dogoneja ja soninkeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi, durra, fonio ja maissi sekä myyntiin menevät maapähkinä, vesimeloni ja lehmänpapu. Kotieläimiä ovat naudat, lampaat, vuohet, aasit ja siipikarja. Nigerin ja Banin varrella asuvat bozot ja somonot harjoittavat kalastusta.
Vääksynjoki (Asikkala)
Vääksynjoki on Vesijärven lyhyt laskujoki Asikkalan Vääksyssä. Se virtaa Vesijärven ja Päijänteen välisen kannaksen ja samalla Toisen Salpausselän poikki ja laskee Päijänteeseen. Hieman Vääksynjoen itäpuolelle on rakennettu samat järvet toisiinsa yhdistävä Vääksyn kanava. Vääksynjoen pituus on 1,1 kilometriä ja valuma-alueen vesireitin eli pääuoman pituus on 32 kilometriä.
Vuosina 1820–1831 Vääksynjokea syvennettiin, jolloin Vesijärven pinta laski 2,4 metriä.
Joen vartta pitkin kulkee puolen kilometrin pituinen Vääksynjoen luontopolku.
Robert Johnson
Robert Leroy Johnson (8. toukokuuta 1911 – 16. elokuuta 1938) oli yhdysvaltalainen bluesmuusikko ja kenties arvostetuin delta blues -tyyliä edustanut kitaristi ja laulaja. Nuorena kuollut Johnson on saavuttanut legendaarisen maineen, vaikka hän ehti levytysurallaan vuosina 1936–1937 äänittää vain 29 eri kappaletta.
Elämäkerta
Robert Johnson syntyi Mississippin Hazlehurstissa vuoden 1911 tienoilla. Tarkasta syntymäpäivästä on epäselvyyttä. Hän oli avioton lapsi, eikä hänen biologisesta isästään Noah Johnsonista tiedetä paljoakaan. Ennen seitsemättä syntymäpäiväänsä Johnsonilla oli ehtinyt olla jo kolme isähahmoa. Robert Dodds (myöh. Spencer) oli hänen äitinsä ensimmäinen aviomies ja Dusty Willis äitinsä toinen aviomies.
Johnson eli äitinsä kanssa plantaaseilla eri puolilla Deltaksi kutsuttua aluetta Mississippin luoteiskolkassa. Johnsonin oli vielä pikkulapsi, kun hänen äitinsä asettui ensimmäisen aviomiehensä kanssa Tennesseen Memphisiin. Suurimman osan lapsuudestaan ja nuoruudestaan Johnson asui kuitenkin Mississippin Robinsonvillessä äitinsä ja tämän toisen aviomiehen kanssa.
Robinsonvillessä Johnson opetteli soittamaan munni- ja huuliharppua ja myöhemmin kitaraa. Vuonna 1929 hän avioitui 16-vuotiaan Virginia Travisin kanssa. Virginia ja pariskunnan ensimmäinen lapsi kuoli jo seuraavan vuoden keväänä, mikä oli Johnsononille kova isku.
Johnson tutustui vanhempiin delta blues -muusikoihin, kuten Willie Browniin, Charley Pattoniin ja Son Houseen. Heillä oli suuri vaikutus hänen soittotyyliinsä, mutta nuori Johnson ei aluksi tehnyt esikuviinsa isompaa vaikutusta. Myöhemmin Johnson katosi Robinsonvillestä noin vuoden ajaksi, ja palatessaan hänestä oli tullut taitava soittaja. Ilmeisesti Johnson avioitui Hazlehurstin lähellä eläneen vanhemman naisen kanssa, mikä paransi hänen taloudellista tilannettaan ja antoi hänelle mahdollisuuden keskittyä harjoittelemiseen. Johnsonin tiedetään harjoitelleen erään Ike Zinnemanin johdolla. Robinsonvillen ulkopuolella Johnsonilla oli myös mahdollisuus tutustua erilaisiin muusikoihin ja soittotyyleihin. Hän sai vaikutteita esimerkiksi Lonnie Johnsonilta ja Scrapper Blackwellilta.
Arkansasin-vuosinaan Johnsonilla oli pitkäkestoinen parisuhde Estella Colemanin kanssa, ja hän adopotoi epävirallisesti Colemanin pojan Robert Lockwood Jr.:n. Tästä tuli sittemmin menestynyt bluesmuusikko.
Rollag
Rollag on kunta Vikenin lääni Norjassa. Rollagin kunta perustettiin 1. tammikuuta 1838. Nore og Uvdalin kunta erotettiin siitä vuonna 1858. Tammikuussa 2013 tehdyn väestönlaskennan mukaan Rollagin kunnassa oli 1 355 asukasta.
Robert Johnson
Elämäkerta
Johnson kuoli 16. elokuuta 1938 Mississippin Greenwoodin lähellä. Kuolinsyytä ei tiedetä varmasti, mutta sen ympärille on syntynyt monia tarinoita. Tunnetun tarinan mukaan Johnson kuoli juotuaan viskiä, jonka hänen silloisen rakastajansa mustasukkainen aviomies oli myrkyttänyt strykniinillä. Myrkky olisi heikentänyt Johnsonia, joka kuoli kolme päivää myöhemmin keuhkokuumeeseen. Jotkut tutkijat uskovat Johnsonilla olleen lisäksi kuppa. Hänen kuolintodistuksessaan lukee kuolinsyyn kohdalla vain, että lääkäriä ei ollut paikalla.
Musiikki
Encyclopædia Britannican mukaan Johnson tunnetaan ”aavemaisesta falsettilaulustaan” ja ”mestarillisesta” slide-kitaran soitostaan. Hän esitti sekä omia että muiden kappaleita. Kestävin vaikutus on ollut kuitenkin hänen omilla sävellyksillään. Johnsonin kappaleet ovat huolellisesti sävellettyjä ja sanoitettuja, ja niissä on selkeät ja tiukat rakenteet. Tämä erottaa ne tyypillisestä aikakauden bluesista, joka yhdisteli tunnettujen kansanlaulujen pätkiä improvisoituihin osuuksiin.
Saintluciansirkkunen
Saintluciansirkkunen (Melanospiza richardsoni) on tangaroihin kuuluva lintulaji. Lajia tavataan uhanalaisena Pieniltä Antilleilta.
Robert Johnson
Jälkimaine
Johnson ei ollut eläessään erityisen suosittu. Vuonna 1961 Columbia Records julkaisi kokoelman King of the Delta Blues Singers, jonka myötä hänen suosionsa alkoi kasvaa. Ajan mittaan hän saavutti liki myyttisen maineen, ja nykyään häntä pidetään yhtenä merkittävimmistä delta blues -muusikoista.
Saintluciansirkkunen
Koko ja ulkonäkö
Saintluciansirkkunen voi kasvaa 13–15 cm pitkäksi. Sukupuolet eroavat toisistaan ulkonäöltään. Sainluciansirkkuskoiras on väritykseltään kauttaaltaan musta. Ainoastaan jalat ovat vaaleanpunaiset. Naaras on selästään ja vatsastaan harmahtavan ruskea ja päälaki on harmaa. Linnun nokka on kookas, kartionmuotoinen ja väriltään musta. Saintluciansirkkusten katsotaan olevan läheistä sukua Darwininsirkuille.
Levinneisyys ja elinympäristö
Saintluciansirkkusta tavataan vain Saint Lucian saarelta. Lajin elinympäristöä ovat kosteat tai puolikuivat metsät ja erityisesti se liikkuu niiden pohjakerroksissa ja pensaikoissa. Ravintonsa lintu etsii maasta lehtien keskeltä ja se syö hyönteisiä, siemeniä ja hedelmiä. Saintluciansirkkusen pesimäkausi on huhti-kesäkuussa. Lajin kannan kooksi arvioidaan 350–1 500 yksilöä. Se luokitellaan erittäin uhanalaiseksi. Sitä uhkaa elinympäristön häviäminen ja vieraslajit kuten mangustit, rotat ja siat.
Robert Johnson
Jälkimaine
Tunnetun tarinan mukaan Johnson olisi vuoden mittaisen poissaolonsa aikana myynyt sielunsa Saatanalle eräässä tienristeyksessä, mikä selittäisi hänen yllättäen ilmenneen huippulahjakkuutensa; sopimuksen hintana oli kuolema kahdeksan vuotta myöhemmin. Vastaavaa tarinaa kerrotaan niin ikään mississippiläisestä bluesmuusikosta Tommy Johnsonista.
Johnson otettiin Blues Hall of Famen jäseneksi heti sen perustamisvuonna 1980, ja vuonna 1986 hänet otettiin myös Rock and Roll Hall of Fameen. Vuonna 1990 julkaistu kokoelma Robert Johnson: The Complete Recordings myi yli miljoona kappaletta ja voitti parhaan historiallisen albumin Grammy-palkinnon.
Vuonna 2003 The Complete Recordings valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Jp
Jp tarkoittaa seuraavia:
Katori-jingū
Katori-jingū on šintolainen pyhäkkökompleksi Katorin kaupungissa Chiban prefektuurissa Japanissa. Katorin pyhäkkö on pyhitetty Futsunoshi-no-Mikoto kamille, joka on miekkojen jumala ja auringonjumala Amaterasun kenraali. Perimätiedon mukaan pyhäkkö on alkujaan perustettu 632 eaa., mikä tekisi siitä yli 2 500 vuotta vanhan.
Katori-jingū on Kashima-jingūn pyhäkön ohella ainut šintolainen pyhäkkö, joka on saanut jingū-statuksen ennen Edo-aikakautta. Meiji-kaudella Katori-jingū nimettiin kanpei taisha -pyhäköksi, eri Keisarillisen Perheen Ministeriön ylläpitämäksi kulttuurikohteeksi. Siitä tuli myöhemmin chousaisha, eli yksi 29:stä pyhäköstä joissa keisarin lähetystö vierailee vuosittain.
Ibex Moon Records
Ibex Moon Records on yhdysvaltalainen levy-yhtiö, jonka päämaja sijaitsee Johnstownissa, Pennsylvaniassa.
Mercedes F1 W05 Hybrid
Mercedes F1 W05 Hybrid oli saksalaisen Formula 1 -talli Mercedeksen käyttämä auto kaudella 2014. Autoa kuljettivat saksalainen Nico Rosberg ja brittiläinen Lewis Hamilton. Testikuljettajina toimi Pascal Wehrlein ja Jazeman Jaafar.
Juankosken kirkko
Juankosken kirkko eli Ylösnousemuksen kirkko on Järvi-Kuopion seurakunnan kirkko, joka sijaitsee Juankosken taajamassa Kuopiossa. Kirkko toimii kesäisin tiekirkkona. Kirkko on vihitty käyttöön toukokuussa 1990. Sen suunnittelivat arkkitehdit Erkki Karvala ja Matti Silvennoinen. Kirkossa on yli 300 istumapaikkaa.
Kirkon alttaritaulu on Hannu Konolan maalaama Liiton merkki. Tekstiilit ovat Annikki Linturin suunnittelemia ja krusifiksi Raimo Maanisen valmistama.
Säynätjärvi (Jyväskylä)
Säynätjärvi on Keski-Suomessa Jyväskylässä Karakulman kylän lähellä sijaitseva järvi.
Maantietoa
Järven pinta-ala on 1,6 hehtaaria, se on 300 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 650 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 119,6 metriä mpy.
Walker Buehler
Walker Anthony Buehler (s. 28. heinäkuuta 1994) on yhdysvaltalainen baseballpelaaja, pelipaikaltaan syöttäjä, joka edustaa Major League Baseball (MLB) -sarjan Los Angeles Dodgersia. Dodgers varasi hänet MLB:n vuoden 2015 varaustilaisuudessa 24. pelaajana. Hän teki MLB-debyyttinsä vuonna 2017.
Buehler valittiin kaudella 2019 ensimmäistä kertaa MLB:n tähdistöotteluun.
Gustaf Nyholm (kirkkoherra)
Gustaf Nyholm (14. tammikuuta 1820 Janakkala – 15. tammikuuta 1879 Merikarvia) oli suomalainen kirkkoherra. Kirjailija Mathilda Roslin julkaisi Nyholmin 1877 esittämiä ennustuksia vuonna 1912 ilmestyneessä kirjassaan.
Nyholmin vanhemmat olivat Janakkalan suntio Henrik Nyholm (k. 1834) ja Sara Ernstdotter Nikander. Hän kävi Hämeenlinnan triviaalikoulua ja Turun lukiota ja pääsi ylioppilaaksi 1840. Nyholm vihittiin papiksi Turun hiippakunnassa 1842.
Nyholm oli pappina Tarvasjoella, Taivassalossa ja Suodenniemellä. Hän oli Tyrvään pitäjänapulaisena vuodesta 1854 ja Oripään kappalaisena vuodesta 1858. Nyholm sai varapastorin arvon vuonna 1865. Hänet valittiin Merikarvian kirkkoherraksi 1868 ja hän astui tähän virkaan 1871.
Nyholm oli kiinnostunut Raamatussa kuvatuista lopunajan ennustuksista ja hän tuli vakuuttuneeksi siitä että Suomikin tulisi olemaan mukana lopunajan tapahtumissa. Kesällä 1877 hän kertoi näistä näkemyksistään silloin 40-vuotiaalle Mathilda Roslinille. Nyholmin ennustukset pohjautuivat Raamatun Hesekielin kirjan 38. ja 39. lukuun, jossa kuvataan Googin sotaa ja Googin tuhoutumista. Hän teki näiden lukujen perusteella päätelmä että "Goog on Venäjän sotilasvallan personoitu tyyppi, joka itseensä sulkee koko sotavoiman kaikkine rajakansojen apujoukkoineen". Hän ennusti myös Kiinan ja Japanin nousevan merkittäviksi tekijöiksi sekä Suomen itsenäistyvän ja totesi vuonna 1877 että "Kun 35 vuotta on kulunut, silloin jo tiedetään Suomessa, mikä on tulossa". Mathilda Roslin julkaisi nämä Nyholmin näkemykset vuonna 1912 kirjassa "Mietteitä Gogin sodasta Merikarvialla kuolleen kirkkoherra Gust. Nyholmin mukaan kertomuksen muotoon kirjoitettu", hän sai kirjasta tällöin painokanteen. Nyholmin ennustukset nousivat puheenaiheeksi myös talvisodan aikana ja niiden tulkittiin ennustavan Neuvostoliiton häviötä ja hajoamista sodan seurauksena.
Cesare Cantù
Cesare Cantù (1804 Brivio − 1895 Milano, Italia ) oli italialainen historioitsija ja kirjailija. Hän tuli 1823 italian kielen ja kirjallisuuden opettajaksi Sondrioon, 1827 Comoon ja 1832 Milanoon. Hän tuli tunnetuksi runoteoksellaan Algiso e la lega lombarda (1828) ja historianteoksellaan Storia della città e della diocesi di Como (1829). Teoksessaan La Lombardia nel secolo XVII, commento storico ai Promessi Sposi di A. Manzoni (Milano, 1832) esittämiensä ajatusten vuoksi Cantù joutui 13 kuukaudeksi vankeuteen. Vankilassa hän kirjoitti historiallisen romaaninsa Margherita Pusterla (julkaistu 1837), joka kuvaa vankilan elämää.
Gustaf Nyholm (kirkkoherra)
Gustaf Nyholm oli naimisissa 1842–1843 Heloisa Vilhelmina Bäckmanin (k. 1843) kanssa ja vuodesta 1844 Hilma Annellin (k. 1899) kanssa tämän toisessa avioliitossa. Hänen poikiaan toisesta avioliitosta olivat Virtain kirkkoherra Abel Nyholm (1845–1907), Wilhelm Lindstedtin puoliso Hilma Nyholm (1946–1910) ja Punkalaitumen kirkkoherra Eugén Nyholm (1851–1902) sekä
Olli Sulopuisto
Olli Sulopuisto (s. 1979 ) on suomalainen toimittaja, podcast-tuottaja ja Jaksomedian perustaja ja toimitusjohtaja. Sulopuiston erikoisalana on elokuvaan sekä tietokoneisiin ja internetiin keskittyvä uutisointi. Hän on työskennellyt aiemmin toimittajana useissa maakuntalehdissä sekä Yleisradiolla kotimaan uutistoimittajana ja alueuutisissa. Koulutukseltaan Sulopuisto on humanististen tieteiden kandidaatti.
Sulopuisto voitti syksyllä 2015 kustannusosakeyhtiö Schildts & Söderströmsin järjestämän Tositarina-kirjoituskilpailun. Sen pohjalta syntyvä kirja on nimeltään Nepenmäen luokkatoverit, joka kertoo Nepenmäen koulussa Joensuussa 1980-luvun puolivälissä koulunsa aloittaneiden elämäntarinat. Lisäksi Sulopuisto on Lehti-parodiablogiin liittyvää Aikakaus-Lehteä julkaisseen Samizdat Oy:n hallituksen puheenjohtaja.
The Sound of Music (soundtrack)
The Sound of Music on vuonna 1965 julkaistu soundtrack samannimiseen elokuvaan. Albumi oli Britannian listaykkösenä yhteensä 70 viikkoa. Se oli samalla vuoden myydyin albumi Britanniassa. Norjassa albumi pysyi listan kärjessä 73 viikkoa.
Jr
Jr voi tarkoittaa seuraavia:
Slovakian kansanterveysvirasto
Slovakian kansanterveysvirasto (, lyhenne ÚVZ SR;, lyhennys PHA) on Slovakian pääkaupungissa Bratislavassa toimiva valtiollinen virasto kansanterveyden edistämiseksi. Päätoimipaikan ohella Slovakian kansaterveysvirastoon kuuluu 36 alueellista kansaterveyskeskusta.
ÚVZ SR on toiminut Slovakiassa esimerkiksi vuonna 2020 alkaneen Covid-19-pandemian asiantuntijatahona.
Jevgeni Timkin
Jevgeni Timkin (s. 3. syyskuuta 1990) on venäläinen jääkiekkoilija, pelipaikaltaan hyökkääjä, joka pelaa KHL:ssa Salavat Julajev Ufassa. KHL-kaudella 2015–2016 hän voitti Mangnitokorskin joukkueessa Gagarin Cupin.
Jussi-palkinnot 1969
Jussi-palkinnot 1969 jaettiin 22. helmikuuta 1969 Yleisradion TV1:n keskusteluohjelmassa Jatkoaika. Kyseessä oli toinen televisioitu Jussi-palkintojen jakotilaisuus. Jussit jaettiin televisio-ohjelman tyylin mukaisesti keskustelupaneelin yhteydessä aiheena suomalainen elokuva. Illan emäntänä ja isäntänä olivat Lenita Airisto ja Hannu Taanila. Paneelissa istuivat Paula Talaskivi, Peter von Bagh, Timo Bergholm, Erik Blomberg, Jörn Donner ja Edvin Laine.
Tilaisuudessa palkittiin vuoden 1968 ensi-illat. Eniten Jusseja sai Täällä Pohjantähden alla, joka palkittiin parhaasta ohjauksesta, lavastuksesta ja miesnäytteljästä. Lisäksi Väinö Linna sai erikois-Jussin "kansallisesti merkittävän aihemaailman tuomisesta suomalaiseen elokuvaan". Risto Jarva sai parhaan tilauselokuvan Jussin dokumentista Nainen ja yhteiskunta.
San Bernardino
San Bernardino on usean maantieteellisen paikan nimi:
Sevón
Sevón tai Sewón on muun muassa seuraavien suomalaisten sukunimi:
Tumma yö (Tapio Liinojan albumi)
Tumma yö on Tapio Liinojan toinen sooloalbumi.
Levyn kappaleista suurin osa on coverkappaleita, esimerkiksi ”Jos sinut saan” -kappaleen ovat levyttäneet muun muassa Four Cats ja Pepe Kovanen.
Albumilla on myös joitakin käännöskappaleita, kuten Sauvo Puhtilan suomeksi kääntämä kappale ”Viimeinen mahdollisuus”, jonka myös Eija Merilä on levyttänyt.
Albumin kappaleella ”Bella” vierailee Eija Kantola.
Mekanismi
Mekanismi voi tarkoittaa seuraavia asioita:
Js
Js tarkoittaa seuraavia:
Katso myös
Aihepiiriin liittyvät myös seuraavat:
Kerr
Kerr on muun muassa seuraavien henkilöiden sukunimi:
Karisjärvi (Jyväskylä)
Karisjärvi on Keski-Suomessa Jyväskylässä Nakkerin kylän lähellä sijaitseva järvi.
Maantietoa
Järven pinta-ala on 10,8 hehtaaria, se on 500 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
HMS Astute
HMS Astute (viirinumero S119) on Britannian kuninkaallisen laivaston Astute-luokan ydinsukellusvene.
Valmistus
Alus tilattiin 17. maaliskuuta 1997 BAE Systems Submarine Solutionsin telakalta Barrow-in-Furnessista. Työt aluksen valmistamiseksi aloitettiin lokakuussa 1999 telakkanumerolla 1122 ja virallisesti köli laskettiin 31. tammikuuta 2001. Alus kastettiin 8. kesäkuuta 2007 kumminaan Cornwallin herttuatar Camilla ja laskettiin vesille viikkoa myöhemmin.
Alus lähti Barrow-in-Furnessista neitsytmatkalleen 14. marraskuuta 2009 päällikkönään Andy L. Coles. Alus oli kuusi vuorokautta avomerikokeissa ennen siirtoaan uuteen kotisatamaansa Faslaneen. Testeissä havaittujen vikojen korjaamisen jälkeen alus palasi 16. helmikuuta 2010 merelle, mistä se palasi Faslaneen 26. helmikuuta. Alus teki ensimmäisen avomerisukelluksensa 18. helmikuuta, jolloin turva-aluksena oli HMS Montrose. Testien jälkeen aluksella havaitut viat viivästyttivät palvelukseenottoa. Toukokuussa alus teki ensimmäisen syväsukelluksen, jonka tulokset ovat salaisia. Oletettavasti se saavutti 600 metrin syvyyden. Lisäksi alus teki nopeuskokeet, joiden tulosten odotetaan olleen yli 30 solmua. Kesäkuussa alus oli huollettavana. Alus otettiin palvelukseen 27. elokuuta 2010.
Palvelus
Huhtikuussa 2011 aluksella sattui yhden hengen vaatinut ampumavälikohtaus Southamptonin satamassa.
Røyken
Røyken on entinen kunta Buskerudin läänissä Norjassa. Røykenin kunta (silloinen Røken) perustettiin 1. tammikuuta 1838. Tammikuussa 2013 tehdyn väestönlaskennan mukaan kunnassa oli 20 078 asukasta.
Timmy Mayer
Timothy Mayer (22. helmikuuta 1938 – 28. helmikuuta 1964) oli yhdysvaltalainen Formula 1 -kuljettaja. Hän osallistui ainoastaan vuoden 1962 Yhdysvaltain GP:hen, jossa hän keskeytti. Hän ei saavuttanut pisteitä.
Marcelo Martins Moreno
Marcelo Martins Moreno (s. 18. kesäkuuta 1987 Santa Cruz de la Sierra) on bolivialainen jalkapalloilija, joka edustaa Ukrainan valioliigassa pelaavaa Šah’tar Donetskia.
Pikku-Pelle
Pikku-Pelle on yksi Hessu Hopon  monista sukulaisista. Hessun suku on jäänyt osittain hämärän peittoon, vaikka Hessun sukulaisia on vilahdellut hyvin monissa tarinoissa. Sukua esitellään paremmin TV-sarjassa Hopon poppoo ja monissa sarjakuvissa.
Marcelo Martins Moreno
Ura
Moreno aloitti uransa brasilialaisessa Vitóriassa, jossa hän pelasi Campeonato Brasileiro Série C:ssä ja teki 12 maalia. Hän siirtyi vuoden 2007 puolessa välissä Cruzeiroon, jossa hänestä tuli ykkösvalinta hyökkääjäksi. Hän teki kahdeksan maalia Copa Libertadoresissa ollen paras maalintekijä Salvador Cabañasin kanssa.
Pikku-Pelle
Pikku-Pelle käyttää hattunaan ylioppilaslakkia, ja yleensä hänen muu vaatetuksensa on valkoinen T-paita ja mustat shortsit. Pikku-Pelle näyttää aivan Hessulta, mutta hän on paljon pienempi ja paljon älykkäämpi. Pikku-Pellellä on yleensä kädessään kirja.
Marcelo Martins Moreno
Ura
Toukokuussa 2008 Moreno teki viisivuotisen sopimuksen ukrainalaisen Šah’tar Donetskin kanssa, joka oli arvoltaan noin 9 miljoonaa euroa. Hän ei tehnyt seurassa läpimurtoa ja hänet lainattiin toukokuussa 2009 saksalaiseen Werder Bremeniin. Hän palasi Shakhtariin tammikuussa 2010. Tammikuun 2010 siirtorajan viimeisellä päivällä hän siirtyi Englannin valioliigassa pelaavaan Wigan Athleticiin. Hän teki seuran kanssa kuusikuukautisen lainasopimuksen helmikuussa.
Pikku-Pelle
Superpelle
Pikku-Pelle on myös supersankari nimeltään Superpelle, joka nähdään toisinaan Superhessun apurina. Eräässä tarinassa Pikku-Pelle sai tietää, että Hessun takapihalla kasvattamat maapähkinät eivät olekaan normaaleja ja että Hessu on Superhessu. Pelle itsekin syö maapähkinän ja tulee Superpelleksi. Koska Pelle on hyvin älykäs, Superhessu ottaa hänet apurikseen.
Marcelo Martins Moreno
Maajoukkueura
Moreno syntyi Boliviassa brasilialaiselle isälle ja bolivialaiselle äidille. Hän edusti nuorena Brasilian alle 20-vuotiaiden joukkuetta, mutta päätti myöhemmin edustaa maajoukkuetasolla Boliviaa. Moreno debytoi maajoukkueessa ystävyysottelussa Perua vastaan syyskuussa 2007. Hän teki ensimmäisen maajoukkuemaalinsa marraskuussa 2007 Venezuelaa vastaan.
Joukkuesaavutukset
Cruzeiro
Šah’tar Donetsk
Jurttivaara
Jurttivaara on hiihtokeskus ja näköalapaikka Nurmeksen Höljäkässä. Se oli suosittu laskettelupaikka 1970- ja 1980-luvuilla, jonka jälkeen toiminta on laantunut. Jurttivaara oli Lieksan ja Nurmeksen asukkaiden suosiossa, mutta sinne järjestettiin pakettimatkoja myös Helsingistä.
Hiihtohissi Jurttivaaralla aloitti 1967. Ylä-Karjalan Matkailu Oy meni konkurssiin 1973. Sen jälkeen toimintaa jatkoi Jurttivaara Oy. Vuonna 1985 tulipalo tuhosi laskettelukeskuksen. Keskus rakennettiin uudestaan, mutta suosio ei kuitenkaan kehittynyt toivotulla tavalla. Laskettelukeskus lopetti toimintansa 1999. Varusteet myytiin pääosin Venäjälle vuonna 2000.
Wayne Rogers
Rogers kuoli Los Angelesissa keuhkokuumeen aiheuttamiin komplikaatioihin.
Faith Lehane
Faith Lehane on Joss Whedonin luoma kuvitteellinen henkilö, joka esiintyy televisiosarjoissa Buffy, vampyyrintappaja sekä Angel. Faithia näyttelee Eliza Dushku. Faith esittäytyi Buffyn kolmannella kaudella ja oli osa kauden pääjuonta. Myöhemmin Faith esiintyi myös Buffyn spin-off-sarjassa Angel. Buffyn ja Angelin päätyttyä Faithin piti saada oma spin-off-sarja, mutta Eliza Dushku kieltäytyi roolista ja projekti hylättiin. Hahmon tarina jatkui sarjakuvissa Buffy the Vampire Slayer Season Eight (2007, 2009–2011) ja Angel & Faith (2011–).